Komisjoni määrus (EÜ) nr 739/2000,

7. aprill 2000,

millega muudetakse määrust (EÜ) nr 2439/1999 gruppi "Sideained, paakumisvastased ained ja koagulandid" kuuluvate söödalisandite lubamistingimuste kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 2690/1999, [2] eriti selle artiklit 11,

ning arvestades järgmist:

(1) Komisjoni 17. novembri 1999. aasta määrusega (EÜ) nr 2439/1999 (gruppi "Sideained, paakumisvastased ained ja koagulandid" kuuluvate söödalisandite lubamistingimuste kohta) [3] kehtestatakse ajutine maksimaalne dioksiinide sisaldus kaoliniitsavis ja sätestatakse kohustus jälgida dioksiinide sisaldust teistes gruppi "Sideained, paakumisvastased ained ja koagulandid" kuuluvates lubatud söödalisandites.

(2) Eespool nimetatud määrusega on ette nähtud kõnealuse määruse sätete läbivaatamine enne 1. märtsi 2000, pidades silmas tehtud uurimistööd, seireprogrammi tulemusi ja täielikku riskianalüüsi. Uurimistöö ja seireprogramm jätkuvad ning täielik riskianalüüs ei ole veel kättesaadav. Seetõttu on asjakohane pikendada määrusega (EÜ) nr 2439/2000 ettenähtud meetmeid 15. oktoobrini 2000.

(3) Dioksiinide sisalduse kohta steatiidi ja kloriidi looduslikus segus (E 560), sepioliidis (E 562) ja sepioliitsavis (E 563) on esitatud piisavalt seireandmeid. Kõnealustest andmetest, mis on pärit eri liikmesriikidest ja/või allikatest, nähtub, et kõnealused söödalisandid ei ole dioksiinidega saastatud ning dioksiinide sisaldus neis ei ole allpool analüütilist määramispiiri.

(4) Käesolevas määruses ettenähtud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2439/1999 muudetakse järgmiselt.

1. Artiklis 1 asendatakse kuupäev "1. märts 2000" kuupäevaga "15. oktoober 2000".

2. Lisa asendatakse käesoleva määruse lisaga.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 29. veebruarist 2000.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. aprill 2000

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 326, 18.12.1999, lk 33.

[3] EÜT L 297, 18.11.1999, lk 8.

--------------------------------------------------

LISA

LISA

EÜ nr | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Lubamise tähtaeg |

täissöödas (mg/kg) | täissöödas (mg/kg) |

Sideained, paakumisvastased ained ja koagulandid

E 330 | Sidrunhape | C6H8O7 | Kõik loomaliigid ja -kategooriad | — | — | — | Kõik söödad. Vastavalt artikli 16 lõike 1 punkti g sätetele | Tähtajatu |

E 470 | Naatrium-, kaalium- ja kaltsiumstearaadid | C18H35O2Na C18H35O2K C36H70O4Ca Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 516 | Kaltsiumsulfaat, dihüdraat | CaSO4.2H2O Maksimaalne dioksiinisisaldus: | Kõik loomaliigid ja -kategooriad | — | — | 30000 | Kõik söödad | Tähtajatu |

E 551a | Sadestatud ja kuivatatud ränihape | — Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 551b | Kolloidne ränidioksiid | — Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 551c | Kieselgur (puhastatud kobediatomiit) | — Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 552 | Sünteetiline kaltsiumsilikaat | — Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 554 | Sünteetiline naatriumalumiiniumsilikaat | — Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 558 | Bentoniit-montmorilloniit | — Maksimaalne dioksiinisisaldus: | Kõik loomaliigid ja -kategooriad | — | — | 20000 | Kõik söödad Keelatud on segamine lisanditega gruppidest "Antibiootikumid", "Kasvustimulaatorid", "Koktsidiostaatikumid ja muud raviained", välja arvatud monensiin, naatrium, narasiin, lasalotsiidnaatrium, flavofosfolipool, salinomütsiinnaatrium, nikarbasiin ja robenidiin. Etiketil märkida lisandi täpne nimetus. | Tähtajatu |

E 559 | Asbestivabad kaoliniitsavid | Looduslikult esinevad mineraalisegud, mis sisaldavad vähemalt 65 % kompleksseid hüdraatunud alumiiniumsilikaate, mille peamine koostisosa on kaoliniit. Maksimaalne dioksiinisisaldus: 500 pg WHO-PCCD/F-TEQ/kg | Kõik loomaliigid ja -kategooriad | — | — | — | Kõik söödad | Tähtajatu |

E 560 | Steatiidi ja kloriidi looduslikud segud | Steatiidi ja kloriidi looduslikud asbestivabad segud: segude minimaalne puhtus on 85 % | Kõik loomaliigid ja -kategooriad | — | — | — | Kõik söödad | Tähtajatu |

E 561 | Vermikuliit | Magneesiumi, alumiiniumi ja raua looduslikud asbestivabad silikaadid, mida on paisutatud kuumutamise teel. Maksimaalne fluorisisaldus: 0,3 % Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 562 | Sepioliit | Asbestivaba setteline hüdraatunud magneesiumsilikaat, mis sisaldab vähemalt 60 % sepioliiti ja kuni 30 % montmorilloniiti | Kõik loomaliigid ja -kategooriad | — | — | 20000 | Kõik söödad | Tähtajatu |

E 563 | Sepioliitsavi | Asbestivaba setteline magneesium hüdraatunud silikaat, mis sisaldab vähemalt 40 % sepioliiti ja 25 % illiiti. | Kõik loomaliigid ja -kategooriad | — | — | 20000 | Kõik söödad | Tähtajatu |

E 565 | Lignosulfonaadid | — Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

E 566 | Natroliitfonoliit | Leeliseliste ja leelismuld-alumiiniumsilikaatide, alumiiniumhüdrosilikaatide, natroliidi (43–46,5 %) ja päevakivi looduslik segu. Maksimaalne dioksiinisisaldus: | Kõik loomaliigid ja -kategooriad | — | — | 25000 | Kõik söödad | Tähtajatu |

E598 | Sünteetilised kaltsiumaluminaadid | Segu kaltsiumaluminaatidest, mis sisaldavad 35–51 % Al2O3 Maksimaalne molübdeenisisaldus: 20 mg/kg Maksimaalne dioksiinisisaldus: | Kodulinnud | — | — | 20000 | Kõik söödad | Tähtajatu |

Küülikud | — | — | 20000 | Kõik söödad | Tähtajatu |

Sead | — | — | 20000 | Kõik söödad | Tähtajatu |

Lüpsilehmad | — | — | 8000 | Kõik söödad | Tähtajatu |

Nuumveised | — | — | 8000 | Kõik söödad | Tähtajatu |

Vasikad | — | — | 8000 | Kõik söödad | Tähtajatu |

Lambatalled | — | — | 8000 | Kõik söödad | Tähtajatu |

Kitsetalled | — | — | 8000 | Kõik söödad | Tähtajatu |

E599 | Perliit | Naatriumi ja alumiiniumi looduslikud asbestivabad silikaadid, mida on paisutatud kuumutamise teel. Maksimaalne dioksiinisisaldus: | Kõik loomaliigid ja -kategooriad | — | — | — | Kõik söödad | Tähtajatu |

Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Lubamise tähtaeg |

täissöödas (mg/kg) | täissöödas (mg/kg) |

Sideained, paakumisvastased ained ja koagulandid

3 | Vulkaaniline klinoptiloliit | Vulkaaniline hüdraatunud kaltsiumalumosilikaat, mis sisaldab vähemalt 85 % klinoptiloliiti ja kuni 15 % päevakivi, vilgukive ning kiu- ja kvartsivabu savisid Maksimaalne pliisisaldus: 80 mg/kg Maksimaalne dioksiinisisaldus: | Sead | — | — | 20000 | Kõik söödad | 30.9.2000 |

Küülikud | — | — | 20000 | Kõik söödad | 30.9.2000 |

Kodulinnud | — | — | 20000 | Kõik söödad | 30.9.2000 |

--------------------------------------------------